fi fi fi fi fi fi fi fi fi fi id fi id fi fi fi fi fi fi fi fi fi fi fi fi fi fi fi fi fi fi fi fi fi eo fi fi ceb en nl ca it fr fi fi fi fi sv fi es tr es en en en
Lähetä rahoitettava lasku meille oikeaan aikaan
Milloin on oikea aika myydä lasku?
Ajoitus on tärkeää osa yksittäisen laskun rahoituksen onnistumisessa. Harmittavan usein kohtaamme tilanteita, joissa rahoitus epäonnistuu ajoitukseen liittyvistä syistä. Lasku saattaa saapua käsittelyymme liian varhain tai vielä useammin liian myöhään.
Kun asiakas lähettää meille laskun, jonka eräpäivä on jo mennyt, ohjaamme asiakkaan perintäkumppanillemme. Teemme yhteistyötä Perintäritarien kanssa, joka on alun perin pohjanmaalta kotoisin oleva pieni ja ystävällisen jämpti perintätoimisto. Perintäritarit auttavat mielellään asiakkaita jo erääntyneiden laskujen kanssa.
Laskun maksajan joustavuus ratkaisee, jos lasku on jo lähetetty maksajalle
Saamme myös rahoitukseen laskuja, joiden eräpäivä ei ole vielä mennyt, mutta laskutushetkestä eli laskunpäivästä, on jo kulunut aikaa.  Silloin laskun rahoituksen onnistuminen on kiinni laskun maksajan joustavuudesta. Sekä laskun maksajalle että laskuttajalle on ylimääräistä vaivaa siitä, että alkuperäinen lasku hyvitetään ja poistetaan laskun maksajan reskontrasta. Yksittäisissä laskurahoitustapauksissa laskun maksajan on aina hyväksyttävä laskun rahoitus.
Jos maksaja osapuoli kokee, että laskun pois reskontrasta saamiseksi on tehtävä iso työ voi olla, etteivät he puolla laskun rahoitusta. Joillakin laskun maksajilla tämä voi olla myös käytännössä mahdotonta. Jos lasku on jo laskun maksajalla ja se rahoitetaan, täytyy kysyinen lasku hyvittää ja lisäksi varmistaa, että vastaanottaja on tietoinen, ettei alkuperäistä laskua pidä maksaa. Tämä aiheuttaa ylimääräistä säätöä ja hidastaa laskun rahoittumista.
Laskurahoitukseen lähetetään myös laskuja, joiden eräpäivä on tulevaisuudessa. Laskuttaja on saattanut sopia laskuttavansa laskun maksajaa etukäteen vasta myöhimmin toteutuvasta suorituksesta tai tavarasta. Tällaiset etukäteislaskutukset ovat myös usein myös toistuvia tapahtumia, joissa tietyn väliajoin laskutetaan toistaiseksi voimassa olevan sopimuksen varjolla. Näihin suhtaudumme aina tapauskohtaisesti. Rahoittajan kannalta etukäteislaskun rahoittamiseen liittyy aina jonkin verran riskiä. On varmempaa rahoittaa laskuja, joita koskeva työ on tehty tai tavara toimitettu kuin laskuja, joissa työ tai tavaran toimitus on vielä kesken.
Ehdottomasti paras hetki lähettää lasku rahoitukseen on ennen kuin se lähetetään laskun maksajalle. Tämä säästää paljon vaivaa ja nopeuttaa rahoitusprosessia huomattavasti. Annamme tarjouksen rahoitukseen tulleesta laskusta todella nopeasti. Jos tarjousta ei jostain syystä hyväksytä, voi laskun tämän jälkeen laittaa nopeasti maksalle. Kannattaa odottaa se pieni hetki ja pyytää tarjousta laskurahoituksesta ennen laskun lähettämistä maksajalle. Kokonaisuudessaan tämä pieni hetki nopeuttaa ja yksinkertaistaa laskun rahoittumista huomattavasti.
Factoringin käyttö poistaa ajoitusongelman
Osa yrityksistä käyttää laskurahoitusta niin sanottuna factoring– sopimuksena. Tällöin tietyn asiakkaan kaikki laskut tai esimerkiksi tietyn maksajan laskut rahoitetaan säännöllisesti joka kuukausi tai muuna sovittuna toistuvana ajankohtana. Factoringia käytettäessä ajoitusongelma poistuu, kun kaikilla osapuolilla on tiedossa etukäteen laskun tai laskujen kulku rahoitusprosessin kautta. Rahoittajan kanssa voi mainiosti sopia sekä factoringista, että yksittäisten laskujen rahoittamisesta.
Meillä on pitkä kokemus monenlaisista rahoitussopimuksista ja ystävällinen ja nopea palvelu. Testaa jos et ole vielä testannut!
Pyydä tarjous! Helpoiten se onnistuu kun lähetät laskun esimerkiksi osoitteeseen myynti@coronacapital.fi. Voit myös lähettää laskun nettisivujen lomakkeella.
Jos haluat tehdä factoring-sopimuksen, ota yhteys myyntiin myynti@coronacapital.fi tai soita Valtteri Suomelalle 044 790 90006.
Laskurahoitus talouden ajautuessa taantumaan 8.9.2022
Oma pääoma vs. Vieras pääoma 7.9.2022
Kesän 2022 aukioloajat 30.6.2022
Hae meille töihin! 1.12.2021
Rahoittaja.fi on nyt Corona Capital 29.10.2021
Arkisto Valitse kuukausi syyskuu 2022  (2) kesäkuu 2022  (1) joulukuu 2021  (1) lokakuu 2021  (2) toukokuu 2021  (2) huhtikuu 2021  (1) maaliskuu 2021  (1) joulukuu 2020  (1) lokakuu 2020  (3) syyskuu 2020  (5) elokuu 2020  (1) kesäkuu 2020  (1) toukokuu 2020  (1) huhtikuu 2020  (1) maaliskuu 2020  (1) helmikuu 2020  (3) joulukuu 2019  (1) syyskuu 2019  (3) elokuu 2019  (2) kesäkuu 2019  (3) huhtikuu 2019  (2) maaliskuu 2019  (2) helmikuu 2019  (1) tammikuu 2019  (2) joulukuu 2018  (2) marraskuu 2018  (1) lokakuu 2018  (1) syyskuu 2018  (1) elokuu 2018  (1) kesäkuu 2018  (2) toukokuu 2018  (2) huhtikuu 2018  (1) maaliskuu 2018  (1) helmikuu 2018  (2) tammikuu 2018  (1) joulukuu 2017  (3) marraskuu 2017  (1) lokakuu 2017  (2) syyskuu 2017  (2) elokuu 2017  (2) heinäkuu 2017  (2) kesäkuu 2017  (4) toukokuu 2017  (2) huhtikuu 2017  (2) maaliskuu 2017  (1) helmikuu 2017  (2) tammikuu 2017  (5) joulukuu 2016  (4) marraskuu 2016  (1) lokakuu 2016  (4) syyskuu 2016  (3) elokuu 2016  (2) heinäkuu 2016  (2) kesäkuu 2016  (2) toukokuu 2016  (3) huhtikuu 2016  (3) maaliskuu 2016  (2) tammikuu 2016  (1) joulukuu 2015  (1) lokakuu 2015  (2)
Innopoli 3, B-talo 2. krs.
+358 (0) 290 300 400
© Corona Capital Oy - Suunnittelu ja tuotanto Forma Design & Monkinmedia